Boezinge
Boezinge en izelvroeg, Boezienge e flandrezeg kornôgel, zo ur gumun a-wechall e Flandrez Belgia e rannvro Westhoek hag e proviñs Kornôg-Flandrez. Lakaet eo bet e kumun Ieper gant lezenn 1977.

Istor

Brezel-bed kentañ : ar c’hentañ argad alaman gant aezhennoù mougus zo bet kaset war-raok d’an 22 a viz Ebrel 1915 da 5 eur d’abardaez, a-enep da soudarded ar 87 D.I.T hag ar 45 D.I war dalbenn ar brezel Steenstrate Langemark St Juliaan.

Douaroniezh
 Gorread : 18,24 km²
 Poblañs (1999) : 2 216 a dud
 Stankter : 121 den/km²

 Melestradurezh 

 Armerzh 

 Dezougen 

 Monumantoù ha traoù heverk 
 Er vourc'h

 E "Carrefour des Roses" (kroazhent "Molenstraat" ha "Poezelstraat")

Eno e voe staliet ur c'halvar () eus Louergad e Breizh evit enoriñ ar Vretoned marvet eno e-kerzh ar Brezel-bed kentañ hag ivez un daol-vaen eus Henant-Bihan.

Emañ monumant ar barzh iwerzhonat Francis Ledwidge just e-kichen, el lec'h ma voe lazhet e dibenn miz Gouhere 1917.
 Bezioù milourel ar C'hommonwealth 
Bered ar gumun
Ur bez ag ar Brezel-bed kentañ ha 14 bez ag an Eil Brezel-bed zo enni.

Bered ar C'hommonwealth  Artillery Wood CemeteryUr vered ag ar Brezel bed kentañ eo. Krouet eo bet e dibenn miz Gouere 1917. Implijet e voe evel ur vered ag an talbenn betek miz Meurzh 1918. 141 bez a voe enni pa voe sinet an arsav-brezel e miz Du 1918. Brasaet e voe da zegemeret bezioù o tont eus an tachennoù-emgann arall hag eus beredoù bihan arall.

Lazhet e voe ar barzh kembreat Hedd Wyn hag ar barzh iwerzhonat Francis Ledwidge e Boezinge d'ar 31añ a viz Gouere 1917. Douaret int bet er vered.

Bered ar C'hommonwealth  Bard Cottage CemeteryUr vered ag ar Brezel-bed kentañ eo. Krouet eo bet e miz Even 1915. Implijet e voe betek miz Here 1918. Goude arsav-brezel miz Du 1918 e voe degaset 14 bez eus ar parkeier tro-dro ha 32 vez eus ar vered Marengo Farm Cemetery, homañ o vout tost-tre e tu ar Su.

Bered ar C'hommonwealth  Dragoon Camp CemeteryUr vered ag ar Brezel-bed kentañ eo. Krouet eo bet d’an 9 a viz Eost 1917 gant Kembreiz an 38th (Welsh) Division. Anvet e voe Villa Gretchen Cemetery da gentañ. Ar gêr saoznek Dragoon a dalv Aerouant, an aerouant ruz o vout arouez Kembre. Implijet e voe ar vered betek miz Here 1918.

Bered ar C'hommonwealth  Welsh Cemetery (Caesar’s Nose)Ur vered ag ar Brezel-bed kentañ eo. Krouet eo bet e miz Gouere 1917 gant Kembreiz an 38th (Welsh) Division. Anvet e voe Villa Gretchen Cemetery da gentañ. Implijet e voe betek miz Du 1917.

Bered ar C'hommonwealth  Colne Valley CemeteryUr vered ag ar Brezel-bed kentañ eo. Krouet eo bet e miz Gouere 1915 gant Saozon an Territorial battalions of 49th (West Riding) Division. Implijet e voe betek miz C’hwevrer 1916.

Bered ar C'hommonwealth  Essex Farm CemeteryUr vered ag ar Brezel-bed kentañ eo. Krouet eo bet e miz Ebrel 1915. Implijet e voe betek miz Eost 1917.

Bered ar C'hommonwealth  Talana Farm CemeteryUr vered ag ar Brezel-bed kentañ eo. Krouet eo bet e miz Ebrel 1915 gant soudarded c’hall. E miz Even 1915 e krogas ar 1st Bn. Rifle Brigade hag ar 1st Bn. Somerset Light Infantry d’ober war he zro. Implijet e voe betek miz Meurzh 1918.

Bered ar C'hommonwealth  La Belle Alliance CemeteryUr vered ag ar Brezel-bed kentañ eo. Krouet eo bet e miz C’hwevrer 1916 gant an 10th hag an 11th King’s Royal Rifle Corps. Bezioù arall a voe ouzhpennet enni e mizioù Gouere hag Eost 1917. Anvet eo ar vered diwar anv un atant a zo e kichen.

Bered ar C'hommonwealth  No Man's Cot Cemetery''
Ur vered ag ar Brezel-bed kentañ eo. Krouet eo bet e miz Gouere 1917. Implijet e voe betek miz Meurzh 1918. Kalz ag ar soudarded a zo douaret enni a oa Skosiz eus ar 51st (Highland) Division.

Dave ha notennoù 

Kumunioù Flandrez
Kumunioù kozh Belgia
Bezioù-brezel ar C'hommonwealth e Kornôg-Flandrez
Monumantoù brezhonek d'an dud lazhet er brezel